Държавен вестник, бр. 83, 2016 г., стр. 17

БРОЙ  83	
Д Ъ Р Ж А В Е Н  В Е С Т Н И К 	
СТР.  17  
именно като номенклатура от изпълнители 
на престъпната политика на комунистическия 
режим. Приел, че е необходимо да извърши 
автентично тълкувание поради съпротивата 
срещу признаването на престъпния характер 
на комунистическия режим, законодателят 
очевидно е свързал допълнителната разпоредба 
за възобновяване на делата с това ограничено 
по обсега си тълкуване. Кръгът на партийните 
и държавните ръководители, респ. лицата, 
на които е възложено да изпълняват такива 
функции, е ограничен и това прави задълже-
нието за възобновяване на делата (доколкото 
изобщо има живи извършители) реалистично.
4. Не може да се поддържа, че понятието 
„ръководни органи на БКП“ е неясно – ръ-
ководните органи на БКП са описани в 
устава є. Лицата, на които са възложени ръ-
ководни длъжности или партийни функции 
в комунистическата държава, са описани в 
т.нар. Номенклатурни списъци, утвържда-
вани с протоколи на Политбюро на ЦК на 
БКП (напр., последен по време Протокол 
№ 280 от 11 юли 1978 г. от заседание на 
Политбюро на ЦК на БКП – http://politburo.
archives.bg/bg/2013-04-24-11-12-48/dokumenti/ 
1970-1979/3960---280--11--1978--). Установено е 
(сравни Везенков, Ал. „Властови структури 
на БКП 1944 – 1989“, СИЕЛА 2008), че след 
1961 г. номенклатурните кадри от групи А, 
Б и В по-често не съвпадат с партийните 
ръководители и функционери и така голям 
брой измежду тях се явяват трети лица с 
управленски функции в комунистическата 
държава-партия.
5. Не може да се поддържа и че текстът 
няма смисъл поради това, че извършителите 
на визираните престъпления са измрели. 
Законите уреждат принципни въпроси и не 
се интересуват от това има ли налице живи 
извършители на престъпления.
6. Недопустимостта на разширително 
тълкуване премахва и необходимостта да се 
обсъждат литературните и граматическите 
достойнства или недостатъци на атакувания 
текст. Повече или по-малко съответен на 
най-добрите стандарти за формулиране на 
законите, той не създава нищо повече от 
вече съществуващото, а предлага автентично 
тълкуване (при това с ограничен обсег) на 
„употребените в международните договори 
изрази и понятия, които се съдържат като 
елементи в престъпни състави, предвидени 
във вътрешното законодателство“.
По тези съображения искането за обявяване 
на разпоредбата на чл. 79, ал. 2 НК съгласно 
§ 2, 35 и 36 ЗИД НК (ДВ, бр. 74 от 26.09.2015 г.) 
за противоречаща на Конституцията на Репуб- 
лика България следва да бъде отхвърлено.
Конституционен съдия:  
Филип Димитров
8348
МИНИСТЕРСКИ СЪВЕТ
ПОСТАНОВЛЕНИЕ № 263 
ОТ 14 ОКТОМВРИ 2016 Г.
за закриване на Дома за медико-социални 
грижи за деца – Златица
МИНИСТЕРСКИЯТ СЪВЕТ
П О С Т А Н О В И :
Чл. 1. Закрива Дома за медико-социални 
грижи за деца – Златица, считано от 1 ноем-
ври 2016 г.
Чл. 2. Министърът на здравеопазването да 
определи състава на ликвидационната коми-
сия и да сключи договор с членовете є до 15 
ноември 2016 г.
Чл. 3. Ликвидационната комисия по чл. 2 
да извърши всички действия по ликвидация на 
лечебното заведение по чл. 1 до 31 май 2017 г.
Чл. 4. Трудовите правоотношения на рабо-
тещите в лечебното заведение по чл. 1 да се 
уредят съгласно чл. 328, ал. 1, т. 1 от Кодекса 
на труда.
Чл. 5. (1) Разходите за ликвидацията на 
лечебното заведение по чл. 1, включително 
за обезщетенията по Кодекса на труда, да се 
изплатят от бюджета на Министерството на 
здравеопазването.
(2) Активите, пасивите, както и другите 
права и задължения на закрития Дом за ме-
дико-социални грижи за деца – Златица, да се 
поемат от Министерството на здравеопазването.
(3) Документите от архива на закритото 
лечебно заведение по чл. 1, с изключение на 
документите, предадени от ликвидационната 
комисия по  чл. 2 на съответните регионален 
държавен архив и териториално поделение на 
Националния осигурителен институт, да се 
предадат за съхранение до изтичането на оп-
ределените им за това срокове на съответната 
регионална здравна инспекция. 
Заключителни разпоредби
§ 1. Постановлението се приема на основание 
чл. 52, ал. 1 от Закона за лечебните заведения 
и чл. 3, ал. 1 от Наредбата за условията и реда 
за ликвидация на лечебните заведения по чл. 5, 
ал. 1 от Закона за лечебните заведения, приета 
с Постановление № 28 на Министерския съвет 
от 2000 г. (обн., ДВ, бр. 20 от 2000 г.; изм. и 
доп., бр. 16 от 2001 г., бр. 96 от 2005 г., бр. 84 
от 2007 г. и бр. 44 от 2013 г.). 
§ 2. Постановлението влиза в сила от деня 
на обнародването му в „Държавен вестник“. 
Министър-председател: 
Бойко Борисов
За главен секретар на Министерския съвет: 
 Веселин Даков
8336